Dirks Kijts

Dirks Kijts (; dzimis  Katveikā, Nīderlandē) ir bijušais nīderlandiešu futbolists, uzbrucējs.

Kijts savu profesionāļa karjeru uzsāka "Utrecht" klubā 1998. gadā un ātri vien iekaroja vietu pirmajā komandā. Šajā klubā viņš pavadīja piecas sezonas, no kurām pēdējā ieguva Nīderlandes kausu, kā arī izpelnījās valsts "Zelta futbolzābaku".

Pēc veiksmīgās sezonas Kijts pārcēlās uz Roterdamas "Feyenoord", par ko vienība samaksāja 1 miljonu eiro lielu transfēru summu. 2005. gadā viņš kļuva par komandas kapteini. Trīs sezonas pēc kārtas viņš kļuva par kluba rezultatīvāko spēlētāju, bet 2004./2005. gada sezonā pat par rezultatīvāko Nīderlandes čempionātā. Nākamajā gadā viņu atzina par Nīderlandes gada labāko futbolistu. Laika posmā no 1999. līdz 2006. gadam Kijts izlaida vien piecus mačus.

Trīs gadus pavadījis "Feyenoord", Kijts pārcēlās uz Anglijas Premjerlīgas klubu "Liverpool" par 10 miljoniem sterliņu mārciņu. Premjerlīgā viņš debitēja 2006. gada beigās, uzreiz kļūstot par stabilu pirmās komandas futbolistu. Kopā ar Liverpūles klubu viņš guvis vārtus Čempionu līgas finālā, kas gan neļāva "Liverpool" uzveikt "AC Milan" — 1:2.

2012. gadā Kijts par 1 milijonu pārcēlās uz Turcijas klubu Stambulas "Fenerbahçe".

2015. gadā Kijts atgriezās "Feyenoord". 2017. gadā "Feyenoord" uzvarēja Eredivisie pirmo reizi kopš 1999. gada. Izšķirošajā spēlē Kijts guva trīs vārtus.

Izlasē viņš debitēja 2004. gadā. Kijts ir piedalījies 2006. gada Pasaules kausa izcīņas finālturnīrā, kā arī 2008. gada Eiropas čempionāta finālturnīrā. Tāpat viņš bija iekļauts Nīderlandes valstsvienības sastāvā 2010. un 2014. gada FIFA Pasaules kauss finālturnīriem.

Sasniegumi 
Utrecht

 KNVB beker: 2002–03

Liverpool

 Anglijas Līgas kauss: 2011–12

Fenerbahçe

 Turcijas Superlīga: 2013–14
 Turcijas kauss: 2012–13
 Turcijas Superkauss: 2014

Feyenoord

 Eredivisie: 2016–17
 KNVB beker: 2015–16

Individuālie sasniegumi

 Nīderlandes gada futbolists: 2006
 Eredivisie labākais vārtu guvējs: 2005

Ārējās saites 

 Profils kluba oficiālajā mājaslapā
 Dirka Kijta fonds
 LFChistory.net spēlētāja profils
 Thisisanfield.com profils
 ESPN profils

Atsauces 

1980. gadā dzimušie
Liverpool FC spēlētāji
Nīderlandes futbolisti
Nīderlandes izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2006. gada FIFA Pasaules kausa spēlētāji
Roterdamas "Feyenoord" spēlētāji
Stambulas "Fenerbahçe" spēlētāji
2008. gada Eiropas čempionāta futbolā spēlētāji
Dienvidholandē dzimušie
FC Utrecht spēlētāji